Source: http://www.meteoromania.ro/anm2/transparenta/legislatie/legea-nr-216-publicata-in-monitorul-oficial-nr-494-din-data-06012004/
Timestamp: 2017-02-26 12:40:46+00:00

Document:
Meteo Romania | Legea nr. 216 publicată în Monitorul Oficial nr. 494 din data: 06/01/2004
Transparență > Legislație > Legea nr. 216 publicată în Monitorul Oficial nr. 494 din data: 06/01/2004
Art. 1. – (1) Se înființează Administrația Națională de Meteorologie, cu sediul în municipiul Bucuresti, sos. București-Ploiești nr. 97, sectorul 1, prin reorganizarea Companiei Naționale „Institutul Național de Meteorologie, Hidrologie și Gospodărire a Apelor” – S.A.
(2) Administratia Natională de Meteorologie este persoană juridică română, de interes public national, care are ca scop principal asigurarea protectiei meteorologice a vietii si a bunurilor, conform legii.
(3) Administratia Natională de Meteorologie are statut de regie, se organizează si functionează pe bază de gestiune economică si autonomie financiară, sub autoritatea Ministerului Mediului si Gospodăririi Apelor.
Art. 2. – (1) Administratia Natională de Meteorologie reprezintă autoritatea tehnică natională în domeniul său de competentă.
(2) Administratia Natională de Meteorologie realizează servicii operative de meteorologie si activităti curente de climatologie, studii si cercetări în domeniul său de competentă si îsi desfăsoară activitatea în conformitate cu dispozitiile legale în vigoare si cu regulamentul de organizare si functionare, aprobat prin hotărâre a Guvernului, în termen de 60 de zile de la data intrării în vigoare a prezentei legi.
Art. 3. – (1) Domeniul de competentă al Administratiei Nationale de Meteorologie cuprinde cunoasterea, monitorizarea si anticiparea proceselor atmosferice si fenomenelor asociate.
(2) Obiectul principal de activitate al Administratiei Nationale de Meteorologie îl constituie activitatea de meteorologie si climatologie necesară dezvoltării social-economice a României si integrarea acestei activităti în sistemul de conventii si relatii internationale, scop în care:
a) efectuează observatii si măsurători privind starea si evolutia vremii;
b) asigură si controlează circulatia internă de date si informatii meteorologice;
c) elaborează metodologii de măsurare si prelucrare a datelor si realizează produse meteorologice;
d) elaborează diagnoze, prognoze si avertizări meteorologice;
e) participă la activitătile adiacente de preîntâmpinare a riscurilor meteorologice;
f) constituie, actualizează sistematic si administrează Fondul national de date meteorologice;
g) realizează studii si cercetări, inclusiv pentru dezvoltarea propriului domeniu;
h) elaborează studii si scenarii de evolutie a climei;
i) dezvoltă capacitatea proprie de răspuns la cererea si exigentele utilizatorilor;
j) elaborează componentele de climatologie din studiile de impact si de bilant de mediu;
k) organizează si coordonează sistemul national de formare si pregătire profesională în domeniul meteorologiei, climatologiei si fizicii atmosferei;
l) participă la programe/activităti internationale, conform domeniului său de competentă;
m) reprezintă România pe lângă Organizatia Meteorologică Mondială.
(3) Administratia Natională de Meteorologie poate desfăsura si alte activităti care au legătură directă sau adiacentă cu obiectul său de activitate.
Art. 4. – (1) Administratia Natională de Meteorologie asigură functionarea retelei nationale de măsurători meteorologice, a centrelor de prognoză si subunitătilor de cercetare-dezvoltare specifice, a organismelor de control si formare profesională în domeniu, potrivit legii.
(2) Administratia Natională de Meteorologie este abilitată, în exercitarea atributiilor sale, să propună Ministerului Mediului si Gospodăririi Apelor reglementări tehnice în domeniul său de competentă.
Art. 5. – (1) Administratia Natională de Meteorologie are în structura sa sucursale fără personalitate juridică, care efectuează operatiuni contabile până la nivelul balantei de verificare, conform legii.
(2) Sucursalele prevăzute la alin. (1) sunt organizate după principiul omogenitătii climatice a teritoriului României, în conformitate cu recomandările internationale în domeniu, si realizează obiectul de activitate al Administratiei Nationale de Meteorologie la nivel regional si local; sucursalele Administratiei Nationale de Meteorologie sunt cele cuprinse în anexa nr. 1.
(3) Sucursalele prevăzute la alin. (2), denumite centre meteorologice regionale, includ servicii regionale de prognoză a vremii si servicii meteorologice de asigurare a calitătii. Coordonarea meteorologică si administrativă a retelei de statii meteorologice si a retelei de posturi pluviometrice este asigurată de servicii meteorologice de asigurare a calitătii. Conducerea centrelor meteorologice regionale răspunde de functionarea optimă a tuturor subunitătilor structurale subordonate.
(4) Modificările în structura Administratiei Nationale de Meteorologie, în raport cu evolutia si particularitătile domeniului de competentă, se aprobă prin hotărâre a consiliului de administratie.
Art. 6. – (1) Administratia Natională de Meteorologie preia în administrare, de la Compania Natională „Institutul National de Meteorologie, Hidrologie si Gospodărire a Apelor” – S.A., bunurile din domeniul public al statului existente în evidentele contabile la 31 decembrie 2003, prevăzute în anexa nr. 2.
(2) Administratia Natională de Meteorologie preia cu titlu gratuit, în patrimoniul propriu, bunurile din domeniul privat al statului aflate în patrimoniul Companiei Nationale „Institutul National de Meteorologie, Hidrologie si Gospodărire a Apelor” – S.A., existente în evidentele contabile la 31 decembrie 2003.
(3) Predarea-preluarea bunurilor prevăzute la alin. (1) si (2) se va face pe bază de protocol, în termen de 90 de zile de la intrarea în vigoare a prezentei legi.
Art. 7. – Fondul national de date meteorologice constituie proprietate publică a statului si se gestionează în mod exclusiv de către Administratia Natională de Meteorologie.
Art. 8. – (1) Conducerea Administratiei Nationale de Meteorologie este asigurată de către un consiliu de administratie format din 7 membri, numiti prin ordin al ministrului mediului si gospodăririi apelor.
(2) Conducerea executivă este asigurată de un director general.
(3) Presedinte al consiliului de administratie este directorul general, care îndeplineste functia de reprezentant permanent al României pe lângă Organizatia Meteorologică Mondială.
(4) Atributiile si competentele consiliului de administratie si ale directorului general sunt prevăzute în Regulamentul de organizare si functionare a Administratiei Nationale de Meteorologie.
Art. 9. – La data intrării în vigoare a prezentei legi Administratia Natională de Meteorologie preia toate drepturile si va fi tinută de toate obligatiile Companiei Nationale „Institutul National de Meteorologie, Hidrologie si Gospodărire a Apelor” – S.A., substituindu-se în toate litigiile în curs ale acesteia, cu exceptia celor legate nemijlocit de activitătile care se transferă altor institutii.
Art. 10. – (1) Activitatea Administratiei Nationale de Meteorologie se finantează astfel:
a) activitatea de meteorologie, cercetările fundamentale în domeniu, urmărirea sistematică si completă a stării si evolutiei vremii, realizarea schimbului international de date si integrarea în Sistemul de Veghe Meteorologică Mondială se finantează de la bugetul de stat, prin bugetul Ministerului Mediului si Gospodăririi Apelor, în limita sumelor alocate anual cu această destinatie de la bugetul de stat;
b) din tarifele încasate pentru furnizarea de servicii specifice în domeniul meteorologiei si alte servicii specifice prestate potrivit obiectului său de activitate, conform contractelor economice încheiate cu terti utilizatori;
(2) Finantarea programului de investitii si de retehnologizare al Administratiei Nationale de Meteorologie se asigură din surse proprii, credite bancare si, în completare, de la bugetul de stat, prin bugetul Ministerului Mediului si Gospodăririi Apelor.
(3) Potrivit prevederilor art. 16 din Legea nr. 213/1998 privind proprietatea publică si regimul juridic al acesteia, cu modificările ulterioare, veniturile obtinute din închirierea în conditiile legii a unora dintre bunurile apartinând domeniului public al statului, aflate în administrare, se vor utiliza în proportie de 50% de Administratia Natională de Meteorologie pentru completarea fondurilor necesare lucrărilor de întretinere si reparatii ale acestor bunuri.
Art. 11. – (1) Administratia Natională de Meteorologie preia personalul aferent activitătilor de meteorologie de la Compania Natională „Institutul National de Meteorologie, Hidrologie si Gospodărire a Apelor” – S.A.
(2) Personalul prevăzut la alin. (1) beneficiază de toate drepturile de personal prevăzute în legislatie si în contractul colectiv de muncă în vigoare.
(3) Drepturile de salarizare si celelalte drepturi de personal sunt stabilite prin negociere, de către consiliul de administratie, pentru personalul de conducere, si conform contractului colectiv de muncă, pentru personalul de executie.
(4) În termen de 90 de zile de la intrarea în vigoare a prezentei legi se va încheia un nou contract colectiv de muncă.
Art. 12. – Legea nr. 139/2000 privind activitatea de meteorologie, publicată în Monitorul Oficial al României, Partea I, nr. 360 din 2 august 2000, cu modificările si completările ulterioare, se modifică si se completează după cum urmează:
1. La articolul 3 alineatul (1), litera a) va avea următorul cuprins:
„a) în domeniul meteorologiei, prin Administratia Natională de Meteorologie, denumită în continuare Centrul meteorologic national;”
2. La articolul 6, litera h) va avea următorul cuprins:
„h) participarea la Programul de Veghe Meteorologică Mondială si la alte programe initiate de Organizatia Meteorologică Mondială, inclusiv prin adoptarea unor programe de lucru speciale;”
3. După alineatul (3) al articolului 7 se introduce alineatul (4) cu următorul cuprins:
„(4) Angajarea de proiecte, studii si activităti interne sau internationale pentru care sunt necesare date si informatii meteorologice se poate face numai de persoane fizice sau juridice atestate în baza prevederilor art. 4.”
4. Alineatul (2) al articolului 9 va avea următorul cuprins:
„(2) Centrul meteorologic national este autoritatea tehnică natională în domeniul său de competentă, care detine etaloanele nationale pentru măsurători meteorologice si răspunde de buna functionare si utilizare a acestora.”
„Art. 17. – Reteaua natională de supraveghere meteorologică constituie proprietate publică a statului si se încredintează în administrare Centrului meteorologic national.”
6. La articolul 25, după litera b) se introduce litera c) cu următorul cuprins:
„c) finantarea programului de investitii si de retehnologizare se asigură din surse proprii, credite bancare si, în completare, de la bugetul de stat, prin bugetul Ministerului Mediului si Gospodăririi Apelor.”
7. Alineatul (2) al articolului 33 va avea următorul cuprins:
„(2) Contraventiile prevăzute la alin. (1) se sanctionează cu amendă de la 20 milioane lei la 50 milioane lei.”
8. Articolul 34 va avea următorul cuprins:
„Art. 34. – Contraventiilor prevăzute de prezenta lege le sunt aplicabile dispozitiile Ordonantei Guvernului nr. 2/2001 privind regimul juridic al contraventiilor, aprobată cu modificări si completări prin Legea nr. 180/2002, cu modificările si completările ulterioare, cu exceptia prevederilor art. 28 si 29.”
9. Articolul 35 va avea următorul cuprins:
„Art. 35. – Nerespectarea prevederilor art. 19 si 20 constituie infractiune si se sanctionează cu închisoare de la 3 luni la 3 ani sau cu amendă de la 75 milioane lei la 225 milioane lei.”
10. Articolul 43 se abrogă.
Art. 13. – În termen de 30 de zile de la data intrării în vigoare a prezentei legi Ministerul Mediului si Gospodăririi Apelor, cu avizul Ministerului Finantelor Publice, va supune spre aprobare Guvernului Normele metodologice privind emiterea atestărilor si avizelor prevăzute de Legea nr. 139/2000 privind activitatea de meteorologie, cu modificările si completările ulterioare, precum si modalitătile de încasare si de virare la bugetul de stat a taxelor percepute pentru eliberarea acestora.
Art. 14. – Legea nr. 139/2000 privind activitatea de meteorologie, cu modificările si completările ulterioare, inclusiv cu cele aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.
Art. 15. – La anexa nr. 2 – Unitătile care functionează sub autoritatea Ministerului Mediului si Gospodăririi Apelor – la Hotărârea Guvernului nr. 408/2004 privind organizarea si functionarea Ministerului Mediului si Gospodăririi Apelor, publicată în Monitorul Oficial al României, Partea I, nr. 285 din 31 martie 2004, punctul 2 va avea următorul cuprins:
„2. Administratia Natională de Meteorologie”.
Art. 16. – Anexele nr. 1 si 2 fac parte integrantă din prezenta lege.
Art. 17. – Pe data intrării în vigoare a prezentei legi se abrogă Hotărârea Guvernului nr. 980/1998 privind înfiintarea Companiei Nationale „Institutul National de Meteorologie, Hidrologie si Gospodărire a Apelor” – S.A. (I.N.M.H.), publicată în Monitorul Oficial al României, Partea I, nr. 530 din 31 decembrie 1998, cu modificările si completările ulterioare.
Această lege a fost adoptată de Senat în sedinta din 18 martie 2004, cu respectarea prevederilor art. 76 alin. (1) din Constitutia României, republicată.
Această lege a fost adoptată de Camera Deputatilor în sedinta din 4 mai 2004, cu respectarea prevederilor art. 76 alin. (1) din Constitutia României, republicată.
PREŞEDINTELE CAMEREI DEPUTAtILOR
crt. Denumirea sucursalei Sediul
1. Centrul Meteorologic Regional Banat-Crisana Timisoara, str. Gheorghe Adam nr. 15,
2. Centrul Meteorologic Regional Transilvania Cluj-Napoca, Str. Vânătorului nr. 17,
Nord judetul Cluj
3. Centrul Meteorologic Regional Transilvania Sibiu, Str. Somesului nr. 49, judetul Sibiu
4. Centrul Meteorologic Regional Moldova Iasi, str. Văscăuteanu nr. 10, judetul Iasi
5. Centrul Meteorologic Regional Oltenia Craiova, Str. Brestei nr. 3A, judetul Dolj
6. Centrul Meteorologic Regional Muntenia Bucuresti, sos. Bucuresti-Ploiesti nr. 97
7. Centrul Meteorologic Regional Dobrogea Constanta, bd. Mamaia nr. 300, judetul
8. Scoala Natională de Meteorologie Bucuresti, sos. Bucuresti-Ploiesti nr. 97
cuprinzând bunurile de natura celor prevăzute la art. 136 alin. (3)
din Constitutia României, republicată, si în Legea nr. 213/1998,
cu modificările ulterioare, aflate în administrarea exclusivă
a Administratiei Nationale de Meteorologie
2. Bunurile apartinând patrimoniului public de interes national, nominalizate în Hotărârea Guvernului nr. 15/2004 pentru aprobarea inventarelor bunurilor din domeniul public al statului.

References: articolul 3
 articolul 6
 articolul 25
 Articolul 34
 Articolul 35
 Articolul 43